Birutė Vėlyvytė

Birutė Vėlyvytė (1945 m. sausio 24 d. Rudnioje, Alytaus apskrityje – 2023 m. spalio 27 d. Vilniuje) – lietuvių prozininkė.

Biografija 
1953–1963 m. mokėsi Rudnios vidurinėje mokykloje. 1968 m. baigė lituanistiką Vilniaus universitete. Dirbo „Mūsų žodžio“, „Naujų knygų“ ir kitose redakcijose. Rašyti pradėjo mokykloje, pirmuosius eilėraščius publikavo žurnale „Moksleivis“.

Nuo 1988 m. buvo Lietuvos rašytojų sąjungos narė.

Kūryba 
B. Vėlyvytės kūrybos centre yra jautrus ir sudėtingas žmogaus vidinis pasaulis, žmonių santykiai su kitais ir tikrove, jaučiama ypatinga atida detalėms, siekis harmoningai suderinti vaizduotę su realybe.

Bibliografija 
 Kai rugpjūtis arti: apsakymai. – Vilnius: Vaga, 1979.
 Dramblys Žirnelis: pasakos. – Vilnius: Vaga, 1981.
 Kelias ilgas neilgas: apsakymai. – Vilnius: Vaga, 1985.
 Užsispyrėlis pianinas: apysaka ir apsakymai. – Vilnius: Vyturys, 1988.
 Boružė ant delno: apysaka. – Vilnius: Spauda, 1991.
 Kada ateina nykštukai. – Vilnius: Spauda, 1992.
 Lėlė išpuikėlė: pasaka vaikams. – Vilnius: Vakar. naujienos, 1993.
 Ir pavydės pasaulis: romanas. – Vilnius: Regnum fondas, 1997.
 Vienos vasaros romanas. – Vilnius: Joružis, 1998.
 Paskutinis vakaras su Monika: romanas. – Vilnius: Savo, 2000.

Vertimai iš rusų kalbos 
 A. Poluninas. Sportinis bėgimas: savarankiškos treniruotės metodika bėgimo mėgėjams. – Vilnius: Asveja, 2005.

Šaltiniai 

Lietuvos prozininkai